«Liverpul» klubi APL 16-turida «Bornmut»ni 4:0 hisobida mag‘lub etdi. Uchta gol urgan Muhammad Saloh o‘yinning eng yaxshi futbolchisi deb topilgan edi. This Is Anfield xabariga ko‘ra, 26 yoshli misrlik sovrinni olishni istamadi va uni jamoadoshi Jyeyms Milnerga berib yubordi. Milner bugun Angliya chempionatida 500-o‘yinni o‘tkazib, bunday marraga erishgan 13-futbolchiga aylangan edi.